**NÁRODNÁ RADA SLOVENSKEJ REPUBLIKY**

**IX. volebné obdobie**

Číslo: KNR – VOB –2207 /2024 - 8

**507a**

**S p o l o č n á s p r á v a**

výborov Národnej rady Slovenskej republiky o  prerokovaní vládneho návrhu zákona, ktorým sa mení a dopĺňa zákon č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení zákona č. 211/2019 Z. z. a ktorým sa mení zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov **(tlač 507)** - **druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

Národná rada Slovenskej republiky uznesením č. **567** z 23. 10. 2024 pridelila vládny návrh zákona, ktorým sa mení a dopĺňa zákon č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení zákona č. 211/2019 Z. z. a ktorým sa mení zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov **(tlač 507)** - **druhé čítanie** na prerokovanie týmto výborom:

Výboru Národnej rady Slovenskej republiky pre verejnú správu a regionálny rozvoj

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre obranu a bezpečnosť ako gestorskému.

Výbory prerokovali predmetný návrh zákona v stanovenej lehote.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol návrh zákona pridelený, zaujali nasledovné stanoviská:

**Výbor Národnej rady Slovenskej republiky pre verejnú správu a regionálny rozvoj** uznesením č. 70 z 21. novembra 2024 odporučil Národnej rade Slovenskej republiky návrh zákona **schváliť s pozmeňujúcimi a doplňujúcimi návrhmi**.

**Ústavnoprávny výbor Národnej rady Slovenskej republiky** uznesením č. 214 z 21. novembra 2024 odporučil Národnej rade Slovenskej republiky návrh zákona **schváliť s pozmeňujúcimi a doplňujúcimi návrhmi.**

**Výbor Národnej rady Slovenskej republiky pre obranu a bezpečnosť** uznesením č. 68 z 25. novembra 2024 odporučil Národnej rade Slovenskej republiky návrh zákona **schváliť s pozmeňujúcimi a doplňujúcimi návrhmi**.

Z uznesení výborov Národnej rady Slovenskej republiky vyplývajú tieto pozmeňujúce a doplňujúce návrhy:

K čl. I

**1**.V čl. I 11. bode § 10 ods. 5 sa v poznámke pod čiarou k odkazu 26 slová „Čl. 5b nariadenia (EÚ) č. 910/2014 v platnom znení“ nahrádzajú slovami „Čl. 3 ods. 6 a čl. 5b nariadenia (EÚ) č. 910/2014 v platnom znení“.

Spresňuje sa navrhovaný právny text, v ktorom sa na právny pojem „spoliehajúca sa strana“ vymedzený v inom právnom predpise, použije odkaz formou poznámky pod čiarou na článok 3 bod 6 nariadenia (EÚ) č. 910/2014 v platnom znení (spoliehajúca sa strana je fyzická alebo právnická osoba, ktorá sa spolieha na elektronickú identifikáciu, európske peňaženky digitálnej identity, iné prostriedky elektronickej identifikácie alebo na dôveryhodnú službu); (bod 18 Legislatívno-technických pokynov prílohy č. 2 k Legislatívnym pravidlám tvorby zákonov).

Výbor Národnej rady Slovenskej republiky pre obranu a bezpečnosť

Výbor Národnej rady Slovenskej republiky pre verejnú správu a regionálny rozvoj

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

**2**.V čl. I 11. bode § 10 ods. 6 písm. a) sa slová „súladu s“ nahrádzajú slovami „súladu činnosti poskytovateľa európskej peňaženky s“.

Ide o legislatívno-technickú úpravu, ktorou sa precizuje znenie navrhovaného ustanovenia. Navrhované znenie stanovuje monitoring súladu s osobitným predpisom, pričom nebolo zrejmé, čo je predmetom monitoringu.

Výbor Národnej rady Slovenskej republiky pre obranu a bezpečnosť

Výbor Národnej rady Slovenskej republiky pre verejnú správu a regionálny rozvoj

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

**3.** V čl. I 11. bode § 10 ods. 6  písm. d) a f) sa slová „autentifikačné certifikáty“ nahrádzajú slovom „certifikáty“.

Ide o legislatívno-technickú úpravu, ktorou sa terminologicky spresňuje navrhovaný právny text; nariadenie (EÚ) č. 910/2014 v platnom znení v čl. 3 (Vymedzenie pojmov) neupravuje pojem „autentifikačný certifikát“, avšak v texte uvedeného nariadenia (EÚ)  rozlišuje iba kvalifikovaný a nekvalifikovaný certifikát (čl. 5a bod 5 nariadenia (EÚ) 910/2014 v platnom znení).

Výbor Národnej rady Slovenskej republiky pre obranu a bezpečnosť

Výbor Národnej rady Slovenskej republiky pre verejnú správu a regionálny rozvoj

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

**4.** V čl. I 13. bode v poznámke pod čiarou k odkazu 35 sa slová „Čl. 19 ods. 3, čl. 22 ods. 3“ nahrádzajú slovami „Čl. 22 ods. 3“.

Platné znenie nariadenia (EÚ) č. 910/2014 článok 19 neobsahuje; článok 19 bol z uvedeného nariadenia (EÚ) č. 910/2014 vypustený v čl. 42 smernice Európskeho parlamentu a Rady (EÚ) 2022/2555 s účinnosťou od 18. októbra 2024 („V nariadení (EÚ) č. 910/2014 sa vypúšťa článok 19 s účinnosťou od 18. októbra 2024“).

Výbor Národnej rady Slovenskej republiky pre obranu a bezpečnosť

Výbor Národnej rady Slovenskej republiky pre verejnú správu a regionálny rozvoj

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

**5.** V čl. I 14. bod znie:

„14. V § 13 ods. 1 sa vypúšťajú slová „(Ú. v. EÚ L 257, 28.8.2014)“ a slová „nariadenie (EÚ) č. 910/2014“ sa nahrádzajú slovami „nariadenie (EÚ) č. 910/2014 v platnom znení“.“.

Ide o legislatívno-technickú úpravu, ktorou sa spresňuje navrhovaný právny text; navrhuje sa vypustiť z normatívneho právneho textu odkaz na Úradný vestník Európskej únie L 257. Odkaz na Úradný vestník Európskej únie L 257 je uvedený v poznámke pod čiarou k odkazu 1.

Výbor Národnej rady Slovenskej republiky pre obranu a bezpečnosť

Výbor Národnej rady Slovenskej republiky pre verejnú správu a regionálny rozvoj

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

**IV.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení zákona č. 211/2019 Z. z. a ktorým sa mení zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov **(tlač 507)** vyjadrených v ich uzneseniach uvedených pod bodom **III.** tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča**

hlasovať o bodoch zo spoločnej správy takto**: o bodoch č. 1 až 5 hlasovať spoločne a tieto schváliť.**

Zároveň **odporúča** Národnej rade Slovenskej republiky predmetný **návrh zákona schváliť v znení schválených pozmeňujúcich a doplňujúcich návrhov uvedených v tejto správe.**

Gestorský výbor určil spoločného spravodajcu výborov **Samuela Migaľa** vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Zároveň určil poslancov Dávida Demečka, Michala Barteka, Richarda Glücka, Tibora Gašpara, Mariána Saloňa a Ivana Ševčíka za náhradníkov spravodajcu.

**Spoločná správa** výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení zákona č. 211/2019 Z. z. a ktorým sa mení zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov **(tlač 507)** v druhom čítaní bola schválená uznesením Výboru Národnej rady Slovenskej republiky pre obranu a bezpečnosť **č. 78** na svojej **36. schôdzi.**

V Bratislave 26. novembra 2024

**Richard GLÜCK, v.r.**

predseda výboru